CELEX: 32005D0751
Language: sl
Date: 2005-10-21 00:00:00
Title: 2005/751/ES: Odločba Komisije z dne 21. oktobra 2005 o načelnem priznavanju popolnosti dokumentacije, predložene v podroben pregled zaradi možne vključitve askorbinske kisline, kalijevega jodida in kalijevega tiocianata v Prilogo I k Direktivi Sveta 91/414/EGS (notificirano pod dokumentarno številko K(2005) 4025)   (Besedilo velja za EGP)

26.10.2005   
            
            
               SL
            
            
               Uradni list Evropske unije
            
            
               L 282/18
            
         
      ODLOČBA KOMISIJE
   
   z dne 21. oktobra 2005
   o načelnem priznavanju popolnosti dokumentacije, predložene v podroben pregled zaradi možne vključitve askorbinske kisline, kalijevega jodida in kalijevega tiocianata v Prilogo I k Direktivi Sveta 91/414/EGS
   (notificirano pod dokumentarno številko K(2005) 4025)
   (Besedilo velja za EGP)
   (2005/751/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1), in zlasti člena 6(3) Direktive,
   ob upoštevanju naslednjega:
   
               (1)
            
            
               Direktiva 91/414/EGS predvideva pripravo seznama aktivnih snovi v Skupnosti, registriranih za uporabo v fitofarmacevtskih sredstvih.
            
         
               (2)
            
            
               Podjetje Citrex Nederland BV je pristojnim organom Nizozemske dne 14. septembra 2004 predložilo dokumentacijo za aktivno snov askorbinska kislina z zahtevkom za njeno vključitev v Prilogo I k Direktivi 91/414/EGS. Podjetje Koppert Beheer BV je pristojnim organom Nizozemske dne 6. septembra 2004 predložilo dokumentacijo za aktivno snov kalijev jodid z zahtevkom za njeno vključitev v Prilogo I k Direktivi 91/414/EGS. Podjetje Koppert Beheer BV je pristojnim organom Nizozemske dne 6. septembra 2004 predložilo dokumentacijo za aktivno snov kalijev tiocianat z zahtevkom za njeno vključitev v Prilogo I k Direktivi 91/414/EGS.
            
         
               (3)
            
            
               Pristojni organi Nizozemske so Komisiji sporočili, da po predhodni preučitvi dokumentacije za zadevne aktivne snovi kaže, da ta izpolnjuje zahteve po podatkih in informacijah iz Priloge II k Direktivi 91/414/EGS. Kaže tudi, da predložena dokumentacija izpolnjuje zahteve po podatkih in informacijah iz Priloge III k Direktivi 91/414/EGS za eno fitofarmacevtsko sredstvo, ki vsebuje zadevno aktivno snov. V skladu s členom 6(2) Direktive 91/414/EGS sta zadevna vlagatelja dokumentacijo naknadno poslala Komisiji in drugim državam članicam, poslana pa je bila tudi Stalnemu odboru za prehranjevalno verigo in zdravje živali.
            
         
               (4)
            
            
               S to odločbo mora biti na ravni Skupnosti uradno potrjeno, da dokumentacija načeloma izpolnjuje zahteve po podatkih in informacijah, predvidenih v Prilogi II, in da za najmanj eno fitofarmacevtsko sredstvo, ki vsebuje zadevno aktivno snov, izpolnjuje zahteve iz Priloge III k Direktivi 91/414/EGS.
            
         
               (5)
            
            
               Ta odločba ne posega v pravico Komisije, da za razjasnitev nekaterih točk v dokumentaciji od vlagatelja zahteva predložitev dodatnih podatkov ali informacij.
            
         
               (6)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Brez poseganja v člen 6(4) Direktive 91/414/EGS dokumentacija o aktivnih snoveh, opredeljenih v Prilogi k tej odločbi, ki je bila predložena Komisiji in državam članicam zaradi vključitve teh snovi v Prilogo I k navedeni direktivi, načeloma izpolnjuje zahteve po podatkih in informacijah, določene v Prilogi II k navedeni direktivi.
   Dokumentacija izpolnjuje tudi zahteve po podatkih in informacijah, določene v Prilogi III k navedeni direktivi, v zvezi z enim fitofarmacevtskim sredstvom, ki vsebuje aktivno snov, ob upoštevanju predlaganih načinov uporabe.
   Člen 2
   Države članice poročevalke opravijo podroben pregled zadevne dokumentacije ter čim prej in najpozneje v enem letu od dneva objave te odločbe v Uradnem listu Evropske unije poročajo Komisiji o ugotovitvah svojih pregledov, skupaj s kakršnimi koli priporočili o vključitvi ali nevključitvi zadevne aktivne snovi v Prilogo I k Direktivi 91/414/EGS, in o vseh s tem povezanih pogojih.
   Člen 3
   Ta odločba je naslovljena na države članice.
   
      V Bruslju, 21. oktobra 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 230, 19.8.1991, str. 1. Direktiva, kakor je bila nazadnje spremenjena z Direktivo Komisije 2005/25/ES (UL L 90, 8.4.2005, str. 1).
   
      PRILOGA
      Aktivne snovi, ki jih zadeva ta odločba
      
                  Št.
               
               
                  Splošno ime, identifikacijska številka CIPAC
               
               
                  Prosilec
               
               
                  Datum zahtevka
               
               
                  Država članica poročevalka
               
            
                  1
               
               
                  Askorbinska kislina, Številka CIPAC 774
               
               
                  Citrex Nederland BV
               
               
                  14.9.2004
               
               
                  NL
               
            
                  2
               
               
                  Kalijev jodid, Številka CIPAC 773
               
               
                  Koppert Beheer BV
               
               
                  6.9.2004
               
               
                  NL
               
            
                  3
               
               
                  Kalijev tiocianat, Številka CIPAC 772
               
               
                  Koppert Beheer BV
               
               
                  6.9.2004
               
               
                  NL